Suchinthana/ta-wikipedia huggingface dataset:
நெல் துங்ரோ

துங்ரோ நோய் என்பது இளம் பயிர்களைத் தாக்கி அதிகளவில் மகசூல் இழப்பை ஏற்படுத்தும் ஒரு நச்சுயிரி நோயாகும். நெல் துங்ரோ பெஸ்லிஃபாம் வைரஸ் மற்றும் நெல் துங்ரோ ஸ்பெரிகல் வைரஸ் போன்ற நுண்ணுயிரிகளால் ஏற்படும் இந்நோய்  எல்லாப் பருவங்களிலும் (நாற்றங்கால் முதல் அறுவடை வரை)  நெற்பயிர்களைத் தாக்கும். துங்ரோ என்பது பிலிப்பினோ பேச்சுவழக்கில் 'வளர்ச்சி சீரழிவு' என்று பொருள்படும்.மேலும் இந்த வைரஸ் முதன்முதலில் பிலிப்பைன்ஸில் 1975 ஆம் ஆண்டில் கண்டறியப்பட்டது.

அறிகுறிகள் 
தாக்கப்பட்ட இலைகள் முதலில் மஞ்சளாகவும் பின்பு ஆரஞ்சு கலந்த மஞ்சள் அல்லது துரு போன்ற பழுப்பு கலந்த மஞ்சள் நிறமாகக் காணப்படும். செடிகளின் வளர்ச்சி குன்றி நுனி இலைகள் வெளிப்பக்கமாக சுருண்டு காணப்படும். குருத்து இலைகளில் தேமல் போன்ற வெளிறிய திட்டுகள் தென்படும். மேலும் இது நெற்பயிரின் அனைத்து வளர்ச்சி நிலைகளையும் தாக்கக் கூடியதாகும்.

பரவும் விதம் 
பச்சைத் தத்துப் பூச்சிகள் (நெஃபோடெட்டிக்ஸ் வைரசென்ஸ்) நெற்பயிரின் இலைகளின் சாறினை உறிஞ்சும் போது அவற்றின் குழலுக்குள் உள்ள நச்சுயிரி செடியினுள் செலுத்தப்பட்டு இந்நோய் ஏற்படும்.  நெற்பயிர் துங்ரோ உருளை வடிவ நச்சுயிரானது  100-300 மிமீ நீளமும், 30-35 மிமீ அகலமும் கொண்டது. இந்த நச்சுயிரியானது இரு உட்கரு அமிலமாக 8.3 கிலோ பைட்ஸ் (8.3 kb) அளவு கொண்டது. நெற்பயிர் துங்ரோ கோள வடிவ நச்சுயிரி சீரான வடிவமுடையது. அதன் குறுக்களவு 30 நானோ மீட்டர் ஆகும். இந்த நச்சுயிரி பலகற்றை ஒரு புரியிழையுடைய உட்கரு அமிலமாக 12 கிலோ பைட்ஸ் அளவைக் கொண்டுள்ளது.

மேற்கோள்கள்

தீ நுண்மங்களால் ஏற்படும் நோய்கள்
துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
கதித்தமலை

திருப்பூர் மாவட்டம், ஊத்துக்குளி வட்டத்திற்கு உட்பட்ட, ஊத்துக்குளியில் புகழ் பெற்ற கதித்தமலை அமைந்துள்ளது. இது கைத்தமலை என்றும் கதிர்த்தமலை என்றும் அழைக்கப்படுகிறது. இங்கு வெற்றி வேலாயுதசுவாமி திருக்கோவில் அமைந்துள்ளது.

வரலாறு 
கதித்த என்பதற்கு எழுதல், நற்கதியடைதல், மிகுதல், கனமான, உயர்ந்த என்றெல்லாம் பல பொருள் உண்டு. கதித்த என்னும் சொல்லுக்கு கோபித்த என்ற பொருளும் உண்டு.

அம்மையப்பனாகிய பெற்றோரிடம் ஞானப்பழத்தை பெறாத முருகன் அவர்களிடம் கோபித்துக்கொண்டு இங்கு வந்தால் (கோபித்தமலை) கதித்தமலை ஆயிற்று என்றும் கூறப்படுகிறது. கைத்தமலை முருகன் கோயில் கிபி 13ஆம் நூற்றாண்டில் கொங்கு மன்னர்களால் கட்டப்பட்டது இந்த கைத்தமலை முருகன் கோயில்.

சிறப்பு 
தென்னகத்தில் எங்கும் இல்லாத வகையில் இந்த கோவிலில் மரச்சிற்பத்தினால் செய்யப்பட்ட தேர் மலையின் மீது அமைந்துள்ள கோவிலை சுற்றி வலம் வருவது சிறப்பாகும். மற்ற முருகன் கோவில்களில் தேர் மலைக்கு கீழ்தான் வலம் வரும் என்பது குறிப்பிடத்தக்கது.

மயூரகிரி 
கதித்தமலை மயூரகிரி என்றும் அழைக்கப்படுகிறது. கதித்தமலை மயில் வடிவில் உள்ளது. மயிலுக்கு வடமொழியில் மயூரம் என்று பெயர். அதனால் கதித்தமலையை மயூரகிரி என்றும் மயூரகிரி ஷேத்ரம் என்றும் அழைப்பர். மயூரகிரி சித்தர் இங்கு அடக்கமாகியுள்ளார்.

கதிர்த்தமலை 
ஆர். தியாகராஜன் அவர்கள் 1966-ஆம் ஆண்டு வெளியிட்ட ஒரு நூலில் கதித்தமலையை கதிர்த்தமலை என குறிப்பிடுகிறார். கதிர்த்த என்னும் சொல்லுக்கு பிரகாசித்தல், ஒளிவிடுதல் என்று பொருள் உண்டு. கதிர் உதிர்த்த மலை, கதித்தமலை ஆயிற்று.

ஆலயங்கள் 
இந்த கோவிலில் மூலவரின் பின்புறம் வள்ளி, தெய்வானை சன்னதிகள் உள்ளன. திருமணத் தடை நீக்கும் ஆலயமாக உள்ளது. திருமணத்தடை உள்ளவர்கள் மஞ்சள், குங்குமம், கச்சுடை, வளையல், வெற்றிலை, பாக்கு ஆகியவற்றை வைத்து வழிபட்டால் காரியம் கைகூடும் என்பது ஒரு நம்பிக்கை.

மூலவருக்கு பின்புறம், பாலமரத்தடியில் சுக்குமலையாண்டவர் எழுந்தருளியுள்ளார். இவர் குழந்தைகளுக்கு ஏற்பபட்ட கக்குவான் நோயை தீர்ப்பதாக கூறப்படுகிறது.

தமிழ்நாடு மாநிலத்திலுள்ள ஊர்களும் நகரங்களும்
துப்புரவு முடிந்த திருப்பூர் மாவட்ட ஆசிரியர்கள் தொடங்கிய கட்டுரைகள்
இந்து சமய கோயில்களின் பட்டியல் கட்டுரைகள்
அகர் (சட்டமன்றத் தொகுதி)

அகர் (Agar, தொகுதி எண்:166) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி தேவாஸ் மக்களவைத் தொகுதியின் எட்டு சட்டமன்றத் தொகுதிகளில் ஒன்றாக உள்ளது. இத்தொகுதி அகர் மால்வா மாவட்டத்தில் அமைந்துள்ளது.

2013 சட்டமன்றத் தேர்தல் 
2013 ஆம் ஆண்டு நடந்த சட்டமன்றத் தேர்தலில் பாரதிய ஜனதா கட்சியைச் சேர்ந்த மனோகர் ஊண்ட்வால் வெற்றி பெற்றார்.

மேற்கோள்கள்

வெளியிணைப்புகள் 
 முன்னாள் சட்டமன்ற உறுப்பினர்கள் பற்றிய விவரம் - elections.in

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
அகர் மால்வா மாவட்டம்
மத்தியப் பிரதேச சட்டமன்றத் தொகுதிகள்
தேசிய மேம்பட்ட ஆய்வுகள் நிறுவனம்

தேசிய மேம்பட்ட ஆய்வுகள் நிறுவனம் (National Institute of Advanced Studies) என்பது  இயற்கை அறிவியல், சமூக அறிவியல், கலை மற்றும் மனிதநேயம் ஆகிய பல்வேறு துறைகள் மற்றும் பல்துறை ஆராய்ச்சிகளில் ஈடுபட்டுள்ள இந்தியாவின் முதன்மையான ஒரு நிறுவனமாகும். விஞ்ஞானம், கலை மற்றும் மனிதநேயம் ஆகிய துறைகளில் குறிப்பிடத்தக்க கல்வியாளர்களுடன் தொடர்புகொள்வதற்கும் தகவல் பரிமாற்றம் செய்வதற்கும் நிர்வாகிகள், மேலாளர்கள் மற்றும் சமூகத் தலைவர்களுக்கு ஒரு வழியை வழங்குவதற்காகவும் இந்நிறுவனம் ஜே.ஆர்.டி.டாடாவால் நிறுவப்பட்டது. இந்த நோக்கங்களுடன், தேசிய மேம்பட்ட ஆய்வுகள் நிறுவனம் பல நிலை ஆராய்ச்சி திட்டங்களை நடத்துகிறது மற்றும் திறமையான முனைவர் பட்ட மாணவர்களுக்கும் வழிகாட்டுகிறது. தென்னிந்திய மாநிலமான கர்நாடகாவில் உள்ள பெங்களூருவை தளமாகக் கொண்ட இந்த நிறுவனம்,  1988 ஆம் ஆண்டு சூன் மாதம் 20 ஆம் தேதியன்று டாக்டர் இராசா  ராமண்ணாவை அதன் நிறுவனர் இயக்குனராகக் கொண்டு செயல்படத் தொடங்கியது.

மேலும் காண்க
இந்திய அறிவியல் நிறுவனம்

மேற்கோள்கள்

 துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பெங்களூரில் உள்ள நிறுவனங்கள்
கரும்பு கட்டை பயிர் சாகுபடி

மறுதாம்பு சாகுபடி அல்லது கட்டை பயிர் சாகுபடி (Sugarcane ratoon crop cultivation) என்பது நடவு கரும்பை அறுவடை செய்த பின், மீண்டும் அடிக்கரும்பை சாகுபடிக்கு கொண்டு வருவதைக் குறிப்பதாகும். பொதுவாக இச்சாகுபடி முறைய்யானது கரும்பில் முதன்மையாக பின்பற்றப்படுகிறது, என்றாலும் பருத்தி, சம்பங்கி, சோளம், கீரைகள் போன்ற பயிர்களிலும் இம்முறை பின்பற்றப் படுகிறது.

கரும்பில் கட்டைப் பயிர் சாகுபடி 
 முதல் கரும்பு அறுவடை முடிந்தபின் கரும்பு தோகையை தீயிட்டு அகற்றிவிடவேண்டும்.
 உடனே வயலலில் நீர்பாய்ச்ச வேண்டும்.
நிலமட்டத்திற்கு கீழ் கரும்பு கட்டைகளை செதுக்கி விடவேண்டும்
பார்களை உடைத்துவிடவேண்டும்.
பாலிதீன் பைகளில் வளர்த்த கரும்பு நாற்றுகளை பயன்படுத்தி பாடுவாசி (gap filling) நிரப்ப வேண்டும்.
25% தழைச்சத்தை கூடுதலாக இட வேண்டும்.
பின் அனைத்து செயல்முறைகளும் நடவுகரும்பை போல் செய்ய வேண்டும்.
கரும்பு சாகுபடியில் ஒரு நடவு, இரண்டு கட்டை பயிர்,என சாகுபடி செய்தால்  லாபம் பெறலாம்.

சான்றுகள்

துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
வேளாண்மை
தமிழக ஆசிரியர்கள் தொடங்கிய தாவரவியல் கட்டுரைகள்
குதிரை குளம்பு ஏரி

குதிரை குளம்பு ஏரி (Oxbow lake) என்பது ஆறோடு தொடர்புடைய நிலத்தோற்றங்களுள் ஒன்று ஆகும். ஆற்று வளைவானது ஆற்றின் மூப்பு நிலையில் அதிக அளவு துடிப்புடன் காணப்படுகிறது. அதன் வெளிப்புற கரை அல்லது உட்குழிந்த கரை துரிதமாக அரிக்கப்பட்டு அது ஒரு முழுமையான வளையம் போல மாற ஆரம்பிக்கிறது.
இந்நிலையில் கால ஓட்டத்தில் நீரானது ஆற்று வளைவின் குறுகிய கழுத்துப் பகுதியை உடைத்து நேராக செல்வதால், அதனால் விடப்பட்ட வளைவுப் பகுதி குதிரை குளம்பு ஏரி எனப்படுகிறது.

இந்தியாவின் பீகார் மாநிலத்தில் உள்ள கன்வர் ஏரி ஆசியாவின் மிகப்பெரிய நன்னீர் குதிரை குளம்பு ஏரி ஆகும்.

மேற்கோள்கள் 

ஆறுகள்
ஏரிகள்
தையூர்

சென்னையில் இருந்து 31.46 கிமீ (19.55 மைல்) தொலைவில் உள்ள செங்கல்பட்டு மாவட்டத்தில் அமைந்துள்ளது தையூர் கிராமம் [] . இது முதன்மையாக ஒரு விவசாய கிராமம். [] இது உப்பு உற்பத்திக்கு பிரபலமானது. [] இந்த கிராமத்தில் பொறியியல் கல்லூரி ஸ்ரீ மோதிலால் கன்ஹையல் ஃபோம்ரா இன்ஸ்டிடியூட் ஆப் டெக்னாலஜி அமைந்துள்ளது. [1]

மேற்கோள்கள்

செங்கல்பட்டு மாவட்ட ஊர்களும் நகரங்களும்
காட்டாங்குளத்தூர்

காட்டாங்குளத்தூர், தமிழ்நாட்டின் செங்கல்பட்டு மாவட்டம், செங்கல்பட்டு வட்டம், காட்டாங்குளத்தூர் ஊராட்சி ஒன்றியத்தில் அமைந்த வளர்ந்து வரும் ஊராகும்.

சென்னை - திருச்சி தேசிய நெடுஞ்சாலையில் அமைந்த இவ்வூர் உள்ளது. அருகமைந்த தொடருந்து நிலையம், காட்டாங்குளத்தூர் தொடருந்து நிலையம் ஆகும். காட்டாங்குளத்தூரில் எஸ்.ஆர்.எம் பல்கலைக்கழகம் அமைந்துள்ளது. 

சென்னை புறநகர் இருப்புவழி சேவைகள், சென்னைக் கடற்கரை  தொடருந்து நிலையத்திலிருந்து, காட்டாங்குளத்தூர் வழியாக செங்கல்பட்டு வரை  உள்ளது. சென்னையிலிருந்து மறைமலை நகருக்குச் செல்லும் அனைத்து  நகரப் பேருந்துகள் காட்டாங்குளத்தூர் வழியாக நின்று செல்கிறது.

மேற்கோள்கள்

 
செங்கல்பட்டு மாவட்டத்திலுள்ள ஊர்களும் நகரங்களும்
தருமபுரி தொடருந்து நிலையம்

தருமபுரி தொடருந்து நிலையம் (Dharmapuri railway station, நிலையக் குறியீடு:DPJ) இந்தியாவின் தமிழ்நாட்டிலுள்ள, தருமபுரி நகரில் உள்ள ஒரு தொடருந்து நிலையமாகும்.  இது தென்மேற்கு தொடருந்து மண்டலத்தின், பெங்களூர் தொடருந்து கோட்டத்தால் நிர்வகிக்கப்படுகிறது. இது தென்னக இரயில்வேயில் இருந்து பிரித்து அதனுடன் இணைக்கப்பட்டது ஆகும்.

இருப்பிடம் 
இந்த தொடருந்து நிலையமானது, தருமபுரி நகரில் துரைசாமி கவுண்டர் தெருவில், மாவட்ட ஆட்சியர், நகர கடைவீதி, தமிழ்நாட்டு அரசு போக்குவரத்துக் கழக பேருந்து பணிமனை, வட்டாட்சியர் அலுவலகம் ஆகியவற்றுக்கு அருகில் இரயில் நிலைய சாலையில் அமைந்துள்ளது.

இந்த நிலையம் கடல் மட்டத்திலிருந்து 462 மீட்டர் உயரத்தில் அமைந்துள்ளது. இந்நிலையத்தில் மூன்று நடைமேடைகள் உள்ளன. மேலும் நிலையமானது மரங்கள் சூழ்ந்த பசுமையான சூழலில் உள்ளது. இது ஓமலூர் சந்திப்பு - பெங்களூர் நகர இரயில் பாதையின் ஒரு பகுதியாக உள்ளது. இந்தப் பாதையில் செல்லும் தொடர்வண்டிகளுக்கான முக்கிய நிறுத்தமாக இது உள்ளது. தருமபுரி- மொராப்பூருக்கு இடையில் ஒரு புதிய பாதை அமைக்கப்படவிருக்கிறது, இது 36 கிலோமீட்டர் (22 மைல்) அளவு நீளமுடையது. இத்திட்டம் 2016-2017 இந்திய ரயில்வே பட்ஜெட்டில் பரிந்துரைக்கப்பட்டுள்ளது.

திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் பெங்களூர் கோட்டத்தில் 15 நிலையங்கள் தேர்ந்தெடுக்கப்பட்டன, தருமபுரி தொடருந்து நிலையத்தை புதுப்பிக்கும் பணிக்கு 15 கோடி ரூபாய் ஒதுக்கப்பட்டுள்ளது.

வசதிகள் 
 கணினி முன்பதிவு மையம்
 ஐஆர்சிடிசி உணவுக் கடை
 இரயில் பயணிகளுக்கான பெட்டக வசதி
 சுத்திகரிக்கப்பட்ட குடிநீர்
 வாகனங்கள் நிறுத்துமிடம்
 தானியங்கி பணப்பொறி மற்றும் தங்கும் இல்லம்
 காத்திருப்போர் கூடம்
 வண்டிகள் குறித்த எண்ணியல் தகவல் பலகை
 இரயில் அறிவிப்பு சேவைகள்

மேற்கோள்கள்

வெளி இணைப்புகள் 
 தருமபுரி தொடருந்து நிலையம்

தருமபுரி மாவட்டத்திலுள்ள தொடருந்து நிலையங்கள்
பெங்களூர் தொடருந்து கோட்டம்
இராபர்ட் பிளேர் (கவிஞர்)

இராபர்ட் பிளேர் (Robert Blair, 17 ஏப்ரல் 1699-4 பிப்ரவாி 1746) என்பவர் ஸ்காட்லாந்து கவிஞர் ஆவார். இவர் கல்லறை என்ற கவிதைக்காக புகழப்பட்டாா், பின்னாளில் வில்லியம் பிளேக் இதை அச்சிட்டு விளக்கினாா்.

வாழ்க்கை வரலாறு 
மாியாதைக்குாிய இராபா்ட் பிளோின் மூத்த மகன் இவா். இவரது தந்தை இராஜாவின் பாதிாியாா்களில் ஒருவா். இவா் எடின்பரோவில் பிறந்தாா். இவர் எடின்பரோ பல்கலைக்கழகம் மற்றும் நெதா்ந்திலால் கல்வி பயின்றாா். 1731ஆம் ஆண்டு கிழக்கு லோத்தியனில் உள்ள அத்தல்ஸ்டேண்ட் போா்டில் வாழ்ந்தார. 1738 ல் இசபெல்லாைவ திருமணம் செய்து கொண்டாா். இசபெல்லா பேராசிாியா் வில்லியம் லாவின் மகள். இசபெல்லா, இராபா்ட் பிளோ் தம்பதியருக்கு ஆறு குழந்தைகள். பெருஞ்செல்வந்தா் குடும்பத்திலிருந்து வந்ததால், இவா் தனது ஓய்வு நேரங்களில், தனக்கு விருப்பமான தோட்டக்கலை மற்றும் ஆங்கிலக் கவிஞா்களைப் பற்றி படிப்பதில் தன்னை ஈடுபடுத்திக் கொண்டாா்.

பிளோ் மூன்று கவிதைகளை மட்டுமே பதிப்பித்தாா். ஒன்று இவரது மாமனாாின் நினைவு வழிபாடு பற்றியது. மற்றொன்று ஒரு மொழிபெயா்ப்பு. இவருக்கு நன்மதிப்பு கிடைத்தது, இவாின் மூன்றாவது கவிதைதான் கல்லறை (1743), இது வெற்று வசனத்தில் எழுதப்பட்டுள்ளது. இதன் கருப்பொருள் இறப்பு மற்றும் கல்லறை பற்றியது. இது தனது இருண்ட தலைப்பைக் காட்டிலும், வளமையில் சற்று குறைவாக உள்ள போதிலும் இது எதிா்பாா்ப்பை ஏற்படுத்துகிறது. இந்த மத தலைப்பானது, சந்தேகமின்றி மிகப் பொிய புகழுக்கு காரணமாகிறது, குறிப்பாக ஸ்காட்லாந்தில் "கல்லறை கவிதைகள்" என அழைக்கப்பட்டது. 767 வாிகள் உள்ள இக்கவிதை பலவிதமான சிறப்புக்களை உடையது. சில இடங்களில் மிக உயா்ந்கதும், வேறு சில இடங்களில் மிகவும் சாதாரணமாகவும் உள்ளது.

இராபா்ட் குரோமெக்கின் ஆணையத்தை அடுத்து, வில்லியம் பிளேக்கால் உருவாக்கப்பட்ட எடுத்துக்காட்டுகளால் இந்தக் கவிதை தற்பொழுது அறியப்படுகிறது. பிளேக்கின் வடிவமைப்புகள் லூகி சியோவானடி என்பவரால் பொறிக்கப்பட்டுள்ளது மற்றும் 1808 ஆம் ஆண்டு பதிபிக்கப்பட்டுள்ளது.

மேற்கோள்கள்

வெளி இணைப்புகள் 

 
 

1699 பிறப்புகள்
1746 இறப்புகள்
இசுக்காட்லாந்து கவிஞர்கள்
எடின்பரோ பல்கலைக்கழக முன்னாள் மாணவர்கள்
பிரித்தானியக் கவிஞர்கள்
இலவங்கம்

மிளகிற்கு அடுத்தாற்போல் வணிகத்தில் சிறப்பு வாய்ந்த மணமூட்டும் பயிர் இலவங்கம் ஆகும் கடக்களில் விற்பனைக்கும் கிடைக்கும். இலவங்கம் காற்றில் உலர்த்தப்பட்ட மலராத மொட்டுகளாகும். இதன் தாவரவியல் பெயர் யூஜினியா கேரியோ ஃபுல்லேட்டா என்பதாகும். இப்பயிர் மிர்ட்டேசி குடும்பத்தைச் சார்ந்தது. வணிகத்தில் இதை கிராம்பு என்றும் அழைக்கிறார்கள். கிறிஸ்து பிறப்பதற்கு முன்பே கீழை நாடுகளில் இம்மணமூட்டும் பொருள் சிறப்பாக மதிக்கப்பட்டது. இலவங்க மரம் பச்சைப் பசேலென நடுத்தரமாக 40-45 அடி உயரம் வரை வளரும். மரத்தின் அடியில் இருந்து கிளைகள் சம இடைவெளிக்கு ஒன்றாக வளர்ந்தும் நுணியில் கிளைகள் சிறுத்தும் குறுகியும் கோபுரம் போல் காட்சியளிக்கும். இணையாக இருக்கும் இலைகளிலும் குச்சிகளிலும் ஒரு வித நறுமணம் வீசுகின்றது. தலைப்பகுதியில் பூக்கள் மலரும். கருச்சேர்க்கைக்குப் பின்னர் பூவின் கீழ்ப்பாகத்திலிருந்து ஒரு விதை கொண்ட காய் உருவாகும். இம்மரம் 75 ஆண்டுகள் வரை பலன் கொடுக்கும். 
உலர்ந்த இலவங்கம் இனிப்பு காரப் பண்டங்களில் சேர்க்கப்படுகிறது. மண விழாக்களிலும் பண்டிகைக் காலங்களிலும் வெற்றிலையுடன் சுவைப்பதற்குப் பெரிதும் விரும்பப்படுகிறது. மருத்துவ துறையில் வளிம அகற்றியாகவும் மணமூட்டியாகவும் எழுச்சியூட்டியாகவும் பயன்படுகிறது. எளிதில் உணவை செரிக்கச் செய்யும் பண்புடையது. இலவங்க எண்ணெய் மருத்துவ துறையில் செரிமானத்திற்கும் கிருமிகளை ஒழிக்கவும், பற்பசை, வாய் கொப்பளிக்கும் நீர், வாசனைப் பொருள், சோப்பு முதலியன தயாரிக்கவும் பயன்படுகிறது. பூக்களின் காம்புகளிலிருந்தும் இலைகளிலிருந்தும் தயாரிக்கப்படும் ஒரு வித எண்ணெய் செயற்கை முறையில் வெணிலா என்ற வாசனைப் பொருள் தயாரிக்கப் பயன்படுகிறது.

ஒன்றிணைக்க வேண்டிய தாவரவியல் கட்டுரைகள்
வாள் மீன்

வாள் மீன் (Swordfish) (Xiphias gladius) என்பது சில நாடுகளில் பரவலாக பிராட் பில்ஸ் என அறியப்படும்,  வேகமாக இடப்பெயர்ச்சி செய்யக்கூடிய ஒரு மீனாகும். இம்மீன் கொன்றுண்ணி வகையைச் சாா்ந்தது. இது நீண்ட, தட்டையான கத்தி மூக்கால் வகைப்படுத்தப்படும். இவை பில்ஃபிஷ் வகையில் ஒரு பிரபலமான விளையாட்டு மீன் என்றும் கூறுவர். கத்தி மீன்  நீண்டு, உருளை வடிவ உடல் வாகு கொண்டவை, மேலும் வயதுக்கு வரும்போது தனது அனைத்துப் பற்கள் மற்றும் செதில்களை இழந்து காணப்படும். இந்த மீன், அட்லாண்டிக், பசிபிக் மற்றும் இந்திய பெருங்கடல் வெப்ப மண்டல மற்றும் மிதமான பகுதிகளில் பரவலாக காணப்படுகிறது. பொதுவாக மேற்பரப்புக்கு அருகில்  ஆழமான பகுதியில் காணப்படும். இவை வழக்கமாக 3 மீ (9.8 அடி) நீளம், மற்றும் அதிகபட்சம் 4.55 மீ (14.9 அடி) நீளம் மற்றும் 650 கிலோ (1,430 பவுண்டு) எடை  கொண்டதாக இருக்கும்.

மேற்கோள் 

மீன்கள்
தென்னை

இலங்கை, இந்தியா போன்ற வெப்ப மண்டல நிலப்பரப்புகளில் வளரும் மரம் தென்னை ஆகும்.  தென்னையின் அனைத்து பகுதிகளும் பயன்மிக்கவை.  சிறப்பாக தேங்காய் தென்னிந்திய சமையலில் முக்கிய இடத்தைப் பெறுகிறது.

வளர் இயல்பு
மணற்பாங்கான நிலத்தில் வளரவல்ல தென்னை, உப்புநீரைத் தாங்கி வளரக் கூடியது. நல்ல மழையும் சூரியஒளியும் கிடைக்கும் இடங்களில் இது நன்கு வளரும். தென்னை மரம் 30 மீ வரை வளரக் கூடியது.  இதற்கு கிளைகள் கிடையாது.  இதன் உச்சியில் இருக்கும் தென்னை ஓலை 4-6 மீ நீளமுடையது.

தென்னை வளர்ப்பு

தென்னை உலகில் 80-க்கும் மேற்பட்ட நாடுகளில் வளர்க்கப்படுகிறது. தேங்காய் உற்பத்தி ஆண்டுக்கு 61 மில்லியன் டன்களாகும். இந்தோனேசியா, பிலிப்பைன்சு, இந்தியா ஆகிய மூன்று நாடுகளே எப்போதும் முன்னணியில் இருந்து வருகின்றன.

இந்தியாவில் தமிழகம், கேரளா, கர்நாடகம் மற்றும் ஆந்திரா போன்ற மாநிலங்களில் தென்னை அதிகளவில் வளர்க்கப்படுகிறது.

தென்னையில் இருந்து பெறப்படும் பயன்கள் 
 இளநீர்
 தேங்காய் - தேங்காயிலிருந்து கிடைக்கும் புரத அமைப்பு, மனித உடலுக்கு மிகவும் ஏற்றதாக உள்ளது.
 தேங்காப்பால் - சமையலுக்கு
 தேங்காய்ப் பால்மா
 தேங்காப்பூ - சம்பல்
 உலர் தேங்காப்பூ - இனிப்புப் பண்டங்கள்
 கொப்பரை
 தேங்காய் எண்ணெய்
 பாம் ஆயில்
 தெழுவு
 கருப்பட்டி
 கள்ளு
 சிரட்டை
 நீருணவு உண்ணப் பயன்படுத்தப்படுவது
 பொட்டுச் சட்டியாகப் பயன்படுத்தப்படுவது
 இது இப்போது மரக்கன்றுகளை வளர்க்க சிறப்பாக பயன்படுத்தப்படுகிறது
 தென்னோலை
 கிடுகு
 ஈக்கிளைப் பயன்படுத்தி விளக்குமாறு செய்வார்கள்
 மரம்
 விறகு
 பொச்சுமட்டை 
  பொச்சு மட்டையிலிருந்து பெறப்படும் தேங்காய் நாரில் இருந்து கயிறு தயாரிக்கப்படுகிறது.
 பாத்திரங்கள் கழுவ, நெருப்பு மூட்டப் பயன்படுத்தப்படுகிறது
 தேங்காய் நார் கழிவு மாடி தோட்டங்களுக்கு பயன்படுகிறது. 
விசிறி
 குருத்து - தோரணங்களுக்குப் பயன்படுத்தப்படுவது, மரபு மருத்துவம்
 குரும்பட்டி - தேர் போன்ற தானே செய்தல் விளையாட்டுப் பொருட்கள்

பொதுவான இரகங்கள் 
தென்னையில் பல இரகங்கள் உள்ளன என்றாலும் பொதுவாக நெட்டை, குட்டை என இரண்டு இரகங்களும் அவற்றிலிருந்து இனக்கலப்பு செய்யப்பட்ட வீரிய ஒட்டு இரகங்கள் என வேறு இரகங்களும் காணப்படுகின்றன.

நெட்டை ரகம் 
நெட்டை இரக தென்னை என்பது 60 அடி உயரம் வரை வளரக்கூடியது. சுமார் 40 மட்டைகள் வெளிவந்தபின் முதல் பாளை வெளிவரும். இதில் கிழக்கு கடற்கரை நெட்டை. மேற்கு கடற்கரை நெட்டை. வேப்பங்குளம் என மூன்று வகைகள் உள்ளன.

குட்டை ரகம்
குட்டை இரக தென்னை என்பது 30  - 40 வருட வாழ்நாள் கொண்டவை. 3-4 ஆண்டுகளில் காய்ப்புக்கு வரும். கொப்ரையின் அளவு மற்றும் தரம் நெட்டை ரகத்தைவிட குறைவு. இது பெரும்பாலும் இளநீருக்காக சாகுபடி செய்யப்படுகிறது. இதில் கங்கா பந்தன், சௌகாட் ஆரஞ்சு, சௌகாட் பச்சை, மலாயன் பச்சை, மலாயன் மஞ்சள் போன்ற வகைகள் உள்ளன.

வீரிய ஒட்டு ரகம் 
நெட்டை, குட்டை மற்றும் குட்டை, நெட்டை ஆகியவற்றை இணைத்து வீரிய ஒட்டு ரகங்கள் உருவாக்கப்படுகிறன. இவை விரைவில் வளர்ச்சியடைந்து மகசூல் தரவல்லது. இவற்றில் சந்திர சங்கரா, ஆனந்த கங்கா, வேப்பங்குளம் வீரிய ஒட்டு – 1, வேப்பங்குளம் வீரிய ஒட்டு – 2, வேப்பங்குளம் வீரிய ஒட்டு – 3 போன்ற வகைகள் உருவாக்கப்பட்டுள்ளன.

மேற்கோள்கள்
ஊராட்சி ஒன்றியத் தொடக்கப் பள்ளி, நெடுவாசல்

ஊராட்சி ஒன்றியத் தொடக்கப்பள்ளி (Panchayat union elementary school, Neduvasal) இந்தியாவின் தமிழ்நாடு மாநிலம் புதுக்கோட்டை மாவட்டம் ஆலங்குடி வட்டம் திருவரங்குளம் ஒன்றியத்தில் உள்ள ஓர் அரசுப்பள்ளி ஆகும். இங்கு 1ஆம் வகுப்பு முதல் 5 ஆம் வகுப்பு வரை வகுப்புகள் உள்ளன. இப்பள்ளி புதுக்கோட்டை மாவட்டத்தில் தன்னிறைவு பெற்ற தொடக்கப்பள்ளியாக திகழ்கிறது. தற்போது 4 புதிய கட்டிடங்கள், 3 ஆசிரியர்கள், 86 மாணவர்கள் என பள்ளி வளர்ச்சி அடைந்துள்ளது.

பள்ளியின் செயல்பாடுகள் 
 மொழி ஆய்வகத்தின் மூலம் மாணவர்களுக்கு மொழித்திறன் வளர்க்கப்படுகிறது. தமிழகத்தில் மொழி ஆய்வகம் உள்ள ஒரே அரசுத் தொடக்கப்பள்ளி இதுவே ஆகும்.
 கணினி மூலம் கற்பித்தல் நடைபெறுகிறது.
 சமுதாயத்துடன் இணைந்த பள்ளியாக செயலாற்றுகிறது.
 10 நட்சத்திர விருதுபெற்ற பள்ளியாகவும் இப்பள்ளி திகழ்கிறது.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
புதுக்கோட்டை மாவட்டத்திலுள்ள அரசுப் பள்ளிகள்
இணைய சேவைகள் தொழில்நுட்பம்

இணைய சேவைகள் தொழினுட்பம் (Internet services technology) என்பது பரவலாக உள்ள ஒரு படிப்பாகும். இது ஒரு துணைப் படிப்பு ஆகும்.  இது இரண்டு ஆண்டுகள் படிக்கவேண்டிய படிப்பாகும். இது பெரும்பாலும் சமுதாயக் கல்லூரிகளில் வழங்கப்படுகிறது, இது சிறப்புப் படிப்புகளுக்கான நுழைவாயிலாகவும் உள்ளது, ஆனால் உடனடி பணியிட கோரிக்கைகளுக்கு இது பொருந்தும்.
இதில் பொதுவாக  HTML, சி++ , ஆக்சன் ஸ்கிரிப்ட்,  ஜாவாஸ்கிரிப்ட்   போன்ற 
கணினி மொழிகள் கற்பிக்கப்படுகின்றன. இது இ-காமர்ஸ் மற்றும் பருப்பொருளியல் போன்ற  வணிக படிப்புகளுக்கு முக்கியத்துவம் அளிக்கிறது.

இப்படிப்பு இணைய சேவைகள் தொழினுட்பம்  இணைய தொழில்நுட்பங்கள், இணையத்தொடக்கம்,
இணையசேவைகள் மற்றும் இ- காமர்ஸ் ஆகிய அனைத்து தளங்களையும் தன்னுள்ளே கொண்டது. மேலும் இது இணைய நிரலாக்கம், வலைதள கண்காணிப்பு, இணையதள வடிவமைப்பு, வலை நிபுணத்துவம் போன்றவற்றையும் தன்னுள் அடக்கியது.

குறிப்புகள் 

கணினி அறிவியல் கல்வி
கல்வித் தகுதிகள்
விகாஸ் பால்

விகாஸ் பால் (Vikas Bahl) என்பவர் இந்திய திரைப்படக் கதாசிரியரும், எழுத்தாளரும், இயக்குநரும், தயாரிப்பாளரும் ஆவார். அவர் 1971 ம் ஆண்டு புது தில்லியில் பிறந்தார். அவர் பெரும்பாலும் இந்தியில் படங்களை இயக்கி இருக்கின்றார். குவீன், சூப்பர் 30 உள்ளிட்ட பல படங்களை உருவாக்கி இருக்கின்றார்.

பள்ளிப்பருவம் 
அவர் தில்லியில் உள்ள லஜ்பத் நகரில் தன்னுடைய தொடக்கக் கல்வியை மேற்கொண்டார். அவருடைய தந்தை இந்தியன் எண்ணெய் நிறுவனத்தில் பணிபுரிந்து வந்தார். அவருடைய பள்ளிக் கல்வியை சர்தார் பட்டேல் வித்யாலயாவில் தொடர்ந்தார். அவர் தில்லியில் உள்ள ராம்ஜாஸ் கல்லூரியில் பயின்று பட்டம் பெற்றார். பிறகு மேலாண்மை முதுகலைப் பட்டம் பெற மும்பாய் சென்றார்.
யுடிவியில் கடைநிலை படப்பிடிப்புத்தள ஊழியராகத் தன் தொழில்முறை வாழ்வைத் தொடங்கினார்.

விருதுகள்
 அவர் மூன்று நேஷனல் ஃபில்ம் விருதுகளைப் பெற்றுள்ளார்.
 2014 ஆம் ஆண்டுக்கான சிறந்த இயக்குனருக்கான ஃபில்ம் ஃபேர் வெகுமதியை குவீன் திரைப்படத்துக்காகப் பெற்றுள்ளார்.

சான்றுகள்

வெளியிணைப்புகள்

1971 பிறப்புகள்
வாழும் நபர்கள்
இந்தித் திரைப்பட இயக்குநர்கள்
இந்தி எழுத்தாளர்கள்
தேசிய திரைப்பட விருது வென்றவர்கள்
பிலிம்பேர் விருதுகள் வென்றவர்கள்
நூறாவது

நூறாவது என்பது எண்கணிதத்தப்படி ஒரு முழு பகுதியை , நூறு சம பங்குகளாக பிரித்து அவற்றில் ஒரு பங்கு தான் நூறாவது ஆகும் .எ-கா , 675 இல் நூறாவது என்பது 67.75

நூறாவது என்பது நூறுகளின் பெருக்கல் நேர்மாறு ஆகும்

நூறாவது என்பதை பதின்மமாக 0.01 என எழுதப்படுகிறது, மற்றும் பின்னமாக 1/100 என எழுதப்படுகிறது.

"நூறாவது" என்பதை "வரிசை எண்ணாக" தொன்னூற்று ஒன்பதை அடுத்தத எண்ணாகவும், "நூறு மற்றும் முதலாவது" என்பதை, 100வது என்றும் எழுதப்படுகிறது.

மேலும் காண்க 
 சதவிகிதப் புள்ளி
 சதம் (நாணயம்)
 விழுக்காடு

மேற்கோள்கள்

பின்னங்கள்
எண்கள்
கருங்காடு

இக்காடு மேற்கு ஜெர்மனியின் வட மேற்குப் பகுதியின் பாடென் வர்டம்பர்க் நிலப்பகுதியில் ஸ்வார்ஸ் வால்ட் என்னும் இடத்தில் அமைந்துள்ளது. கருங்காடு 160 கிலோ மீட்டர் நீளமும் வடக்கில் 23 கிலோ மீட்டர் அகலமும் தெற்கில் 61 கிலோ மீட்டர் அகலமும் கொண்டது. இதன் மொத்த பரப்பு 5180 சதுர கிலோ மீட்டர் ஆகும். இக்காட்டில் பெரும்பாலான பகுதிகளில் வட்ட வடிவ உச்சிகளோடு கூடிய மலைகள் உள்ளன. கருங்காட்டில் வட பகுதியில் சிவப்பு மணல், கற்கள் அமைந்த காட்டுப் பகுதிகள் உள்ளன. தெற்கில் உள்ள குறுகலான மலைகளற்ற பகுதிகளில் சுண்ணாம்புக்கல் அமைந்த வளமான பகுதி உள்ளது. மலைப் பகுதியில் உள்ள மாவட்டங்களின் காலநிலை சரிவர இல்லாமையால் கடின தானியங்களே பயிர் செய்யப்படுகிறது. கருங்காட்டில் ஃபர், பீச், ஓக் போன்ற பொருளாதார சிறப்பு வாய்ந்த பல பயன்படும் மரங்கள் அடர்ந்து வளர்ந்துள்ளமையால் அவை பள்ளத்தாக்கிற்கு கொண்டு வரப்பட்டு பல அளவுள்ள பலகைகளாகவும், கட்டைகளாகவும், சட்டங்களாகவும் அறுக்கப்பட்டு அவற்றில் சுவர் கடிகாரங்கள், கைக் கடிகாரங்கள், விளையாட்டுச் சாமன்கள், பல வகை இசைக் கருவிகள் செய்யப்பட்டு பல இடங்களுக்கு அனுப்பப்படுகிறது. இவற்றால் இங்குள்ள மக்களின் பொருளாதாரன் வளன் பெற்று விளங்குகிறது.

மேற்கோள்கள்

வெளி இணைப்புகள்

 
 

துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
காடுகள்
தமிழக ஆசிரியர்கள் தொடங்கிய தாவரவியல் கட்டுரைகள்
அலிராஜ்பூர் (சட்டமன்றத் தொகுதி)

அலிராஜ்பூர் (சட்டமன்றத் தொகுதி) (Alirajpur Assembly constituency, தொகுதி எண்:191) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி அலிராஜ்பூர் மாவட்டத்தில் அமைந்துள்ளது.

தற்போதைய சட்டமன்ற உறுப்பினர் 
அலிராஜ்பூர் சட்டமன்றத் தொகுதியின் தற்போதைய உறுப்பினராக பாரதீய ஜனதா கட்சியைச் சேர்ந்த சவுகான் நாகர்சிங் இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
அலிராஜ்பூர் மாவட்டம்
மத்தியப் பிரதேச சட்டமன்றத் தொகுதிகள்
கண்ணாலா அருவி

கண்ணாலா அருவி (Kanalla Falls) என்பது ஆஸ்திரேலியாவில் உள்ள ஓர் புகழ் பெற்ற அருவி ஆகும். இது  தெற்கு ஆஸ்திரேலியா மாநிலத்தில்,  ஃபிளின்டர்ஸ் மலைத் தொடரில், உள்ள எடோவிகிரீக் மலை மீது அமைந்துள்ளது.

அமைவிடம்
இது ஃபிளெண்டர்ஸ் ரேன்ஸ் தேசிய பூங்காவிற்கு அருகே ஹேக்கர் கிராமத்திற்கு வடக்கே சுமார் 44 கிலோமீட்டர் (27 மைல்) தொலைவிலும், மற்றும் அடிலெயிட்க்கு வடக்கில் 380 கிலோமீட்டர் (240 மைல்) தொலைவில் அமைந்துள்ளது.   கடல் மட்டத்திலிருந்து 433 மீட்டர் (1,421 அடி) உயரத்தில் செயின்ட் மேரி பீக் மற்றும் பிற மலைகளில் இருக்கும் அருவிகள்;  கீழே உள்ள வீல்பேனா பவுண்டு பள்ளத்தாக்கில் 64-79 மீட்டர் (210-259 அடி) வரையில் வீழ்கிறது.

மேற்கோள்கள் 

தெற்கு ஆத்திரேலியா
ஆஸ்திரேலிய அருவிகள்
போர்டோ பசை (10 சதம்)

போர்டோபசை (BORDEAUX PASTE)  என்பது  மரங்களில் ஏற்படும் காயங்களின் மூலம் நோய் பரவாமல் தடுக்க உதவும்  தாமிர பூசணக் கொல்லியாகும்.

போர்டோ பசை (10 சதம்)

தேவையான பொருட்கள் 

     மயில் துத்தம் (காப்பர் சல்பேட் CuSo4)    1 கிலோ
     நீர்த்த சுண்ணாம்பு                       1 கிலோ
     தண்ணீர்                                 100 லிட்டர்

செய்முறை 

ஒரு கிலோ காப்பர் சல்பேட் மற்றும் ஒரு  கிலோ நீர்த்த சுண்ணாம்பு இவைகளை ஒன்றாக பத்து லிட்டர் தண்ணீரில் கலந்துபசையாக உருவாக்க வேண்டும்.  மரத்தில் ஏற்படும் காயங்களுக்கும் மற்றும் கவாத்து செய்வதால் ஏற்படும்  காயங்களுக்கும் இதை பூச வேண்டும். அவ்வாறு வெட்டு காயங்களைப் பாதுகாக்கா விட்டால் எளிதாக பூசணம், பக்டீரியா, நுண்ணுயிரிகள் போன்றவை உள்சென்று நோய்களை உருவாக்கும்,

கட்டுப்படுத்தும் நோய்கள் 

 காய்கறிப் பயிர் - நாற்றழுகல் நோய்
 வெற்றிலை      - பைட்டோப்தொரா வாடல் நோய்
 தென்னை       - தஞ்சாவூர் வாடல் நோய்
 உருளை மற்றும் தக்காளி = பின் பருவ கருகல் நோய்
 திராட்சை       - அடிச் சாம்பல் நோய்

உசாத்துணை 

தமிழ்நாடு வேளாண்மைப் பல்கலைக்கழகம்,  திறந்தவெளி மற்றும் தொலைதூரக் கல்வி இயக்ககம், கோவை வெளியிட்ட பயிர் நோயியல்மற்றும் நூற்புழுவியல் நூல்

மேற்கோள்கள்

பூஞ்சைக் கொல்லிகள்
குன்றத்தூர் சுப்பிரமணிய சுவாமி கோயில்

குன்றத்தூர் சுப்பிரமணிய சுவாமி கோயில் என்ற குன்றத்தூர் முருகன் கோயில் என்பது சென்னையின் புறநகர் பகுதியான காஞ்சிபுரம் மாவட்டத்தின் குன்றத்தூர் என்னும் ஊரில் அமைந்துள்ளது. இக்கோயில் கௌமாரத்தின் முழுமுதற் கடவுளான முருகனுக்கு உரிதான கோவிலாகும்.‌

தலபுராணம் 
இந்து சமய தொன்மத்தின்படி முருகப்பெருமான்  திருப்போரூரில் இருந்து திருத்தணிக்கு தனது பயணத்தின்போது இம்மலையில் தங்கினார் என கூறப்படுகிறது.

வரலாறு
இக்கோயில் பொ.ஊ. பன்னிரெண்டாம் நூற்றாண்டில் இரண்டாம் குலோத்துங்க சோழனால் கட்டப்பட்டது. 1726-ஆம் ஆண்டில் மதுரை நாயக்கரால் மேம்படுத்தப்பட்டது. குன்றத்தூர் முருகன் கோயில் சுமார் 900 ஆண்டுகளாகப் பக்தர்களால் வழிபடுவதாக கூறப்படுகிறது.

கோவிலின் சிறப்புகள் 
இது 84 படிகள் கொண்ட மலைக்கோவில்.
மூலவர் வட திசையைப் பார்த்து உள்ளார்.

கோவில் அமைப்பு
இக்கோயிலின் கருவறையில் வள்ளி, தெய்வானை உடனுறை முருகப்பெருமான் உள்ளார். முருகப்பெருமான் கருவறை கோஷ்டத்தில் தட்சிணாமூர்த்தி, விஷ்ணு துர்க்கை ஆகிய மூர்த்தங்கள் உள்ளன. கோவிலின் பிரகாரத்தில் காசி விசுவநாதர், விசாலாட்சி, பைரவர், நாகர், நவக்கிரக சன்னிதிகள் ஆகியவை அமைந்துள்ளன.

மண்டபத்தின் ஓரத்தில் உள்ள அரசமரத்தின் அடியில் நாகலிங்கேஸ்வரர் சந்நிதி உள்ளது.

நேர்த்திக்கடன்
 அரச மரத்தில் தொட்டில் கட்டி பிராத்தனை.
 குழந்தையின் எடைக்கு எடை பழம், சர்க்கரை, வெல்லம் அளித்தல்.

கந்தழீஸ்வரர்
குன்றத்தூர் மலையில் இருந்த முருகப்பெருமான், ஒரு சிவலிங்கத்தை உருவாக்கி பிரதிஷ்டையும் செய்து பூஜித்தார். மலை அடிவாரத்தில் தனி கோவிலில் ‘கந்தழீஸ்வரர்’ உள்ளார்.

மேற்கோள்

படத்தொகுப்பு

துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
சென்னையின் பாரம்பரியக் கட்டடங்கள்
காய்கறி விவசாயம்

காய்கறி விவசாயம் (Vegetable farming)என்பது மனித நுகர்வுக்காக  காய்கறிகளை வளர்ப்பது ஆகும்.  இந்த பழக்கம் பத்து ஆயிரம் ஆண்டுகளுக்கு முன்பு உலகின் பல பகுதிகளில் தொடங்கியது; குடும்பங்கள் தங்கள் சொந்த நுகர்வுக்காக அல்லது உள்நாட்டில் வர்த்தகம் செய்ய காய்கறிகளைப் பயிரிட ஆரம்பித்தன. முதலில் மனித உழைப்பைக் கொண்டு செய்யப்பட்டது. காலப்போக்கில் கால்நடைகள் வளர்க்கப்பட்டு,  அவற்றைக் கொண்டு நிலங்கள் உழவு செய்யப்பட்டன.  சமீபத்தில், இயந்திரமயமாக்கலானது இயந்திரத்தின் மூலம் செய்யக்கூடிய கிட்டத்தட்ட அனைத்து செயல்களாலும் காய்கறி விவசாயத்தில் புரட்சியை ஏற்படுத்தியுள்ளது. சிலர், அவர்கள் இடத்திலேயே நன்கு விளையக்கூடிய குறிப்பிட்ட பயிர்களை வளர்க்கிறார்கள். சொட்டுநீர்ப் பாசனம், மேட்டுப்பாத்தி  தோட்டம், கண்ணாடியின் கீழ் சாகுபடி செய்தல்  போன்ற புதிய முறைகள் பயன்படுத்தப்படுகின்றன. விவசாயிகள் அவர்களே காய்கறிகளைப் பறித்தெடுத்து, உழவர் சந்தைகள், உள்ளூர்  சந்தைகள் அல்லது  சொந்த விற்பனை மூலம் விற்கலாம்.  அல்லது அவர்கள் அறுவடை செய்யாமல், மொத்த விற்பனையாளர்கள், சேமிப்பாளர்கள் அல்லது சில்லறை விற்பனையாளர்களிடம் மொத்தமாக ஒப்படைக்கலாம்.

மேற்கோள்கள் 

துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
தோட்டக்கலை
உழவியல்
ஆலோட் (சட்டமன்றத் தொகுதி)

ஆலோட் (சட்டமன்றத் தொகுதி) (Alot Assembly constituency, தொகுதி எண்:223) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி ரத்லாம் மாவட்டத்தில் அமைந்துள்ளது.

தற்போதைய சட்டமன்ற உறுப்பினர் 
ஆலோட் சட்டமன்றத் தொகுதியின் தற்போதைய உறுப்பினராக பாரதீய ஜனதா கட்சியைச் சேர்ந்த ஜிஜேந்திர தாவர்சந்த் கெலாட் இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
ரத்லாம் மாவட்டம்
மத்தியப் பிரதேச சட்டமன்றத் தொகுதிகள்
அபக நங்கநல்லூர் சாலை மெட்ரோ நிலையம்

அபக நங்கநல்லூர் சாலை மெட்ரோ நிலையம் (OTA Nanganallur Road metro station) என்பது சென்னை மெட்ரோவின் நீல வழித்தடத்தில் உள்ளது. முன்னர் நங்கநல்லூர் சாலை மெட்ரோ நிலையம் என்று அழைக்கப்பட்ட இந்த நிலையத்தின் அருகில் தரைப்படை அதிகாரிகள் பயிற்சிக் கழகம் அமைந்துள்ளதை கருத்தில்கொண்டு, இந்தியத் தரைப்படையினை கொளரவிக்கும் விதமாக அண்மையில் பெயர் மாற்றம் செய்யப்பட்டது.
இந்நிலையமானது நங்கநல்லூர், ஆலந்தூர்,  பரங்கிமலை மற்றும் அதன் சுற்றி உள்ள பகுதிகளுக்கு பயன்படுகிறது

கட்டுமானம் 
இந்த நிலையத்தின் கட்டுமானமானது, ஈரோட்டைச் சேர்ந்த யு. ஆர். சி. கட்டுமான (தனியார்) நிறுவனத்தினால் மேற்கொள்ளப்பட்டது.

நிலையம் 
இந்நிலையமானது அதிகாரிகள் பயிற்சிக் கழகத்தின் ஆருகில் அமைந்துள்ளது. மீனம்பாக்கதிற்கும் இந்நிலையத்திற்கும் இடையே சிறிது தொலைவு நிலத்தடித் தடத்தில் செல்கிறது.

மேலும் பார்க்க 
 சென்னை மெட்ரோ
 சென்னை பன்னாட்டு வானூர்தி நிலையம்

மேற்கோள்கள்

துப்புரவு முடிந்த சென்னை மாவட்ட ஆசிரியர்கள் தொடங்கிய கட்டுரைகள்
சென்னை மெட்ரோ நிலையங்கள்
சிரோமண்டிஸ் துத்வேனிஸ்

சிரோமண்டிஸ் துத்வேனிஸ் (Chiromantis dudhwaensis) (துத்வா மரத் தவளை)  என்பது ரேக்கோஃபோரிடே குடும்பத்தை சோ்ந்த ஒரு வகை தவளை ஆகும். இது இந்தியாவில் வாழும் ஒரு அகணிய உயிரினம் ஆகும் . இது உத்திரபிரதேசத்தின் துத்வா தேசியப் பூங்காவில் பாதுகாக்கபடுகிறது. இவ்வகை தவளைகள் இந்தியாவின் துணை வெப்ப மண்டல காடுகளிலும், ஈரப்பதம் நிறைந்த காடுகளின் தரையிலும், ஈரப்பதம் நிறைந்த புதர்க்காடுகளிலும் சதுப்புநிலங்களில், புல்வெளிகளிலும் நன்னீரிலும் வாழக்கூடியது.

சான்றுகள் 

துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
தவளைகள்
தகவற்பெட்டி மேம்பாடு தேவைப்படும் தாவரவியல் கட்டுரைகள்
தந்தை பெரியார் அரசு தலைமை மருத்துவமனை, ஈரோடு

தந்தை பெரியார் ஈரோடு  அரசு மாவட்ட தலைமை மருத்துவமனை, என்பது தமிழ்நாட்டின்  ஈரோடு மாவட்ட தலைமை மருத்துவமனையாகும். இது நகரின் மையப்பகுதியில் பேருந்து நிலையத்திற்கும், புகைவண்டி நிலையத்திற்கும் இடையில் அமைந்துள்ளது. ஈரோடு மாவட்டத்தின் அரசு தலைமை மருத்துவமனையாக அமைந்துள்ள இந்த மருத்துவமனை 1956 ஆம் ஆண்டு உருவாக்கப்பட்டது.

பெயர்க்காரணம் 
ஆரம்ப காலங்களில் ஈரோடு நகருக்கான அரசு மருத்துவமனை பன்னீர்செல்வம் பூங்கா அருகிலுள்ள கனி மார்க்கெட் வளாகத்தில் செயல்பட்டு வந்தது. நகர வளர்ச்சிக்கேற்ப மருத்துவமனையை மேம்படுத்த வேண்டியும் இடப்பற்றாக்குறையை கருத்தில் கொண்டும் இம்மருத்துவமனை தற்போதுள்ள இடத்திற்கு மாற்ற 1950 ஆம் ஆண்டு திட்டமிடப்பட்டது. அரசானது மக்களின் பங்களிப்பாக ரூபாய் ஒரு இலட்சம் கட்ட வேண்டும் என்று கூறியது. அன்றைக்கு ஈரோடு நகரின் முக்கிய பிரமுகர்கள் தந்தை பெரியாரிடம் சென்று , "நாம் அனைவரும் தலைக்கு பத்தாயிரம் ரூபாய் கட்டி இந்த மருத்துவமனையை கொண்டு வரலாம்" என்று கூறியபோது, தந்தை பெரியார், "நீங்கள் எல்லாம் ஏன் இவ்வளவு சிரமப்படுகிறார்கள்? அந்த ஒரு இலட்சம் ரூபாயை நானே கட்டுகிறேன்" என்று சொல்லி, அந்த பணத்தை அரசுக்கு செலுத்தியதன் விளைவாக, இம்மருத்துவமனை 1956 ஆம் ஆண்டு ஈரோட்டுக்கு பயன்பாட்டிற்கு வந்து , "தந்தை பெரியார் அரசு தலைமை மருத்துவமனை" என்ற பெயருடன் தற்போது இயங்கி வருகிறது.

வசதிகள்
இம்மருத்துவமனை,  608 படுக்கை வசதி கொண்டதாகும். மேலும் இங்கு அறுவை சிகிச்சை பிரிவு, குழந்தைகள் நலம், மகப்பேறு, கண் சிகிச்சை, மன நோயாளிகள் பிரிவு, காசநோய் பிரிவு, எம்ஆர்ஐ., ஸ்கேன், எக்ஸ்ரே  வசதி , டயாலிசஸ் மற்றும் பாலியல் தொற்று நோய் சிகிச்சை பிரிவு என ஒவ்வொரு வியாதிக்கென்றும் தனித்தனி பிரிவுகள் உள்ளன. இதன் மூலம் உள்நோயாளிகளும், வெளிநோயாளிகளுமாக பல்லாயிரக்கணக்கானோர் சிகிச்சை பெற்று வருகின்றனர். 88 மருத்தவ பணியிடங்களைக் கொண்ட இங்கு சுமார் 86 மருத்துவர்கள் பணிபுரிகிறார்கள்.

பல்நோக்கு உயர்சிறப்பு மருத்துவமனை
இந்த அரசு தலைமை மருத்துவமனையை பல்நோக்கு உயர்சிறப்பு மருத்துவமனையாக தரம் உயர்த்தும் பொருட்டு அப்போதைய முதல்வர் எடப்பாடி பழனிச்சாமியினால் 2019ஆம் ஆண்டு அறிவிப்பு வெளியிடப்பட்டு அதற்கான பணிகள் நடைபெற்று வருகின்றன. அனைத்து முதுநிலை மருத்துவ சிகிச்சைகளும் அதற்கான வசதிகளும் ஒரே இடத்தில் கிடைக்கும்படி 8 தளங்களுடன் உயர் சிறப்பு மருத்துவமனைக்கான பலநோக்கு கட்டிடம் கட்டப்பட்டு வருகிறது. இதில் மேலும் 500 படுக்கை வசதிகளும் 124 சிறப்பு மருத்துவர்கள் மற்றும் மருத்துவப் பணியாளர்களை பணியமர்த்தவும் அரசாணை வெளியிடப்பட்டுள்ளது.

ஏப்ரல் 2020 இல், தமிழ்நாட்டில் ஈரோடு மாவட்டத்துக்கான  கொரோனா வைரஸ் தொற்றுநோய்க்கு சிகிச்சையளிப்பதற்கான கொரோனா சிறப்பு மருத்துவமனையாக இந்த மருத்துவமனை அறிவிக்கப்பட்டது, அதற்கு முன்பதாக  ஈரோடு மருத்துவக் கல்லூரி மருத்துவமனையும் கொரோனா சிறப்பு மருத்துவமனையாக அறிவிக்கப்பட்டது.

மேலும் பார்க்க
அரசு ஈரோடு மருத்துவக் கல்லூரி

மேற்கோள்கள் 

துப்புரவு முடிந்த ஈரோடு மாவட்ட ஆசிரியர்கள் தொடங்கிய கட்டுரைகள்
ஈரோடு
தமிழ்நாட்டு மருத்துவமனைகள்
மதுராந்தகம் தொடருந்து நிலையம்

மதுராந்தகம் தொடருந்து நிலையம் (Maduranthakam railway station, நிலையக் குறியீடு:MMK) இந்தியாவின், தமிழ்நாடு மாநிலத்தில், செங்கல்பட்டு மாவட்டத்தில் மதுராந்தகம் என்னும் ஊரில் உள்ள ஒரு தொடருந்து நிலையம் ஆகும். 

இது தென்னக இரயில்வே மண்டலத்தின் கட்டுப்பாட்டில் இயங்குகிறது. சென்னை சென்ட்ரல் இரயில்வேயின் தெற்குப் பகுதியில் உள்ள முக்கிய இரயில் நிலையங்களில் இதுவும் ஒன்று மற்றும் விரைவு இரயில் மற்றும் பயணிகள் ரயில் போக்குவரத்து என இரண்டையும் கையாள்கிறது. இந்த இரயில் நிலையம் தென்னிந்தியாவின் பல பகுதிகளான சென்னை, திருச்சி, மதுரை, தூத்துக்குடி, சேலம், புதுச்சேரி, திருவனந்தபுரம் போன்ற இடங்களுடன் இணைக்கப்பட்டுள்ளது.

அனைத்து பயணிகள் மற்றும் உள்ளூர் இரயில்களும் இந்த இரயில் நிலையத்தில் நிறுத்தப்படுகின்றன. சில விரைவு ரயில்கள் மட்டுமே இங்கே நிறுத்தப்படுகின்றன. அனைத்து விரைவு ரயில்கள் 10 கி.மீ (6.2 மைல்) தொலைவில் உள்ள மேல்மருவத்தூர் இரயில் நிலையத்தில் நிறுத்தப்படுகிறது. இது மதுராந்தகம் வட்டத்திற்கு உட்பட்டதாகும்.

மேற்கோள்கள் 

செங்கல்பட்டு மாவட்டத்திலுள்ள தொடருந்து நிலையங்கள்
சென்னை தொடருந்து கோட்டம்
அல்லியம் மஸ்ஸேட்டம்

அல்லியம் மஸ்ஸேட்டம் (Allium moschatum) என்பது ஐரோவாசியா காட்டு வெங்காயம் ஆகும்.  இது ஸ்பெயினிலிருந்து ஈரான்வரை பரவியுள்ளது.
அல்லியம் மஸ்ஸேட்டம் மலர்களை உச்சியில் கொண்டு, பொதுவாக 15 செ.மீ வளரக்கூடியவை.

மேற்கோள்

வெங்காயத் தாவரப்பேரினம்
ஐரோப்பியத் தாவரங்கள்
துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
தாவரவியல் பெயருடையக் கட்டுரைகள்
பிசப் அருவி

பிசப் அருவி என்பது (Bishop Falls) என்பது  இந்தியாவிலுள்ள மேகாலயா மாநிலத்தில் சில்லாங்கில் அமைந்துள்ள ஓர் அருவியாகும். இது இந்தியாவில் உள்ள உயரமான அருவிகளில் 22வது இடத்தில் உள்ளது.

அருவி 
பிசப் அருவி 135 மீட்டர் (443 அடி)  உயரத்தில் இருந்து விழும் மூன்று அடுக்கு அருவியாகும். இந்த பிஷப் அருவி மற்றும் பீடோன் அருவிநீர் ஆகியவை இரட்டையர்கள் என்று குறிப்பிடப்படுகின்றன. ஏனெனில் இரண்டு அருவிகளும் ஒரே செங்குத்தான பள்ளத்தாக்கில் விழுகின்றன. பீடோன் அருவி மற்றும் பிசப் அருவி ஆகியவை  தேசிய நெடுஞ்சாலை எண் 40-க்கு அருகில் மோப்ரெம்மில் உள்ளன. மவ்லை எனுமிடத்திலிருந்துஒரு குறுகிய சாலையின் ஒரு காட்சி முனையில் இருந்து  இரு அருவிகளையும் ஒன்றாகப் பார்க்க முடியும்.

மேற்கோள் 

மேகாலயாவில் உள்ள அருவிகள்
எஸ். கே. எம். மயிலானந்தன்

எஸ்.கே.எம் மயிலானந்தன் எஸ்.கே.எம்.மைலானந்தன்,  இவர் ஓர் இந்திய தொழிலதிபர் மற்றும் எஸ்.கே.எம் குழும நிறுவனங்களின் நிறுவனர் ஆவார்.

இவர் தமிழ்நாட்டில் ஈரோடு எனும் ஊரை சார்ந்தவர்.சமூக சேவைத் துறையில் அவர் செய்த பங்களிப்புகளுக்காக, நான்காவது மிக உயர்ந்த கவுரவ விருதான பத்மஸ்ரீ அவருக்கு வழங்கியதன் மூலம், 2013 ஆம் ஆண்டில், இந்திய அரசால் அவர் கவுரவிக்கப்பட்டார்.

பிறப்பு 
இவர் 1945 ல் ஈரோடு மாவட்டம் மெடக்குறிச்சியில் விவசாய குடும்பத்தில் பிறந்தார்.

தொழில் 
அவர் 1966 இல் ஈரோட்டில் ஒரு சிறிய பொது அங்காடியைத் தொடங்கினார். அது பல ஆண்டுகளாக கோழி வளர்ப்பு, ஆயுர்வேத மருந்துகள், உரம் விநியோகம், கால்நடை தீவனங்கள் மற்றும் சந்தைப்படுத்தல் ஆகியவற்றை உள்ளடக்கிய பல்வேறு செயல்பாடுகளுடன், ₹ 50 பில்லியன் வணிகக் குழுவாக வளர்ந்தது.

விருது 
இந்திய அரசாங்கம் இவருக்கு 2013 ல் சமூக சேவைக்கான பத்மஸ்ரீ விருதை வழங்கியது.

மேற்கோள்கள்

இந்தியத் தொழிலதிபர்கள்
அமர்பட்டினம் (சட்டமன்றத் தொகுதி)

அமர்பட்டினம் (சட்டமன்றத் தொகுதி) (Amarpatan Assembly constituency, தொகுதி எண் : 66) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி சத்னா மாவட்டத்தில் அமைந்துள்ளது.

தற்போதைய சட்டமன்ற உறுப்பினர் 
உஜ்ஜைன் மக்களவைத் தொகுதியில் அடங்கியுள்ள அமர்பட்டினம் சட்டமன்றத் தொகுதியின் தற்போதைய உறுப்பினராக இந்திய தேசிய காங்கிரஸ் கட்சியைச் சேர்ந்த ராஜேந்திர குமார்சிங் தாதாபாய் இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
சத்னா மாவட்டம்
மத்தியப் பிரதேச சட்டமன்றத் தொகுதிகள்
தாமல் கண்டலை சீனிவாசன்

தாமல் கண்டலை சீனிவாசன் 1933 (பிறப்பு 1933) ஒரு இந்திய சமூக சேவகரும், தொழிலதிபரும், பரோபகாரரும் சென்னை இந்து மிஷன் மருத்துவமனையின் இணை நிறுவனரும் ஆவார். பர்மாவிலிருந்து வந்த அகதிகளின் குழந்தைகளுக்காக 1940 ஆம் ஆண்டு நிறுவப்பட்ட வள்ளுவர் குருகுலம் என்ற கல்வி நிறுவனத்தின் செயலாளராகவும் உள்ளார். இது இன்றைய வள்ளுவர் குருகுலம் மேல்நிலைப் பள்ளியாக வளர்ந்துள்ளது.  சமுதாயத்தில் இவரது பங்களிப்புக்காக, 2016 ஆம் ஆண்டில், இந்தியாவின் நான்காவது மிக உயர்ந்த விருதான பத்மசிறீ விருது  வழங்கப்பட்டது.

சுயசரிதை 
சீனிவாசன், 1933 ஆம் ஆண்டு அக்டோபர் 7 ஆம் தேதி, காஞ்சிபுரத்தில்,  இந்திய மாநிலமான தமிழ்நாட்டில் உள்ளூர் வழக்கறிஞரான  டி.கே.வரதாச்சாரி என்பவருக்கு மகனாகப் பிறந்தார். சென்னை இலயோலா கல்லூரியில் பொருளாதாரத்தில் பட்டம் பெற்றார். அதன் பிறகு சென்னைப் பல்கலைக்கழகத்திலிருந்து வணிக நிர்வாகத்தில் முதுகலைப் பட்டம் பெற்றார். இதன் விளைவாக, வேலைக்குச் செல்வதற்கு பதிலாக, பெட்ரோலியம் மற்றும் அதிவேகமாக நுகரும் நுகர்வோர் பொருட்கள்]] துறைகளில் தனது சொந்த வியாபாரத்தை தொடங்கினார்.  பின்னர், சமூக சேவைக்காக தனது வணிகத்தை கைவிட்டதாக அறியப்படுகிறது. மேலும், டிசம்பர் 1982 இல், தாம்பரத்தில் உள்ள ஒரு கொட்டகையில், குறைந்த நிதி வசதி உள்ளவர்களுக்கு மருத்துவ உதவி வழங்குவதற்காக ஒரு பரோபகார முயற்சியைத் தொடங்கினார்.
 இந்த முயற்சி, பல ஆண்டுகளாக வளர்ந்து, தற்போதைய இந்து மிஷன் மருத்துவமனையாக வளர்ந்துள்ளது. இவர் மருத்துவமனையின் கௌரவ செயலாளராக தொடர்ந்து பணியாற்றுகிறார். டயாலிசிஸ் போன்ற மருத்துவ வசதிகள் ஏழை நோயாளிகளுக்கு US$4 செலவில் கிடைக்கின்றன. மேலும் மருத்துவமனை இலவச கண் புரை நோய் அறுவை சிகிச்சைகள், செயற்கை மற்றும் செவிப்புலன் கருவிகளை வழங்குவதாக அறியப்படுகிறது.

கல்விப் பணி 
1940 ஆம் ஆண்டு பர்மாவிலிருந்து அகதிகளாக வரும் குழந்தைகளுக்கு கல்வி வசதிகளை வழங்குவதற்காக நிறுவப்பட்ட வள்ளுவர் குருகுலம் மேல்நிலைப் பள்ளி, சீனிவாசன் சம்பந்தப்பட்ட மற்றொரு அமைப்பாகும். மேலும் இவர் அந்த நிறுவனத்தின் கௌரவச் செயலாளராகப் பணியாற்றுகிறார். இவர் பல சமூக, சுகாதார மற்றும் மத அமைப்புகளின் செயல்பாடுகளிலும் ஈடுபட்டுள்ளார்; ஆஸ்திக சமாஜம், திருநற்பணி அறக்கட்டளை, திருமலை மிஷன் மருத்துவமனை, ராணிப்பேட்டை, தேவராஜ சுவாமி கோயில், காஞ்சிபுரம், ஸ்ரீ காயத்திரி அறக்கட்டளை மற்றும் ஸ்ரீ கிருஷ்ணா அறக்கட்டளை - டிஸ்லெக்ஸியா பள்ளி ஆகியவை அவற்றில் சில. 2004இல் ஏற்பட்ட ஆழிப்பேரலையின் போது பாதிக்கப்பட்ட தமிழ்நாட்டு மக்களின் மறுவாழ்வுக்காக தங்குமிடங்களைக் கட்டியெழுப்பவும், சேதமடைந்த பள்ளிகளுக்கு தளபாடங்கள் மற்றும் ஆய்வக உபகரணங்களை வழங்கவும் பணியாற்றினார்.

விருதுகள் 
நவஜீவன் புரஸ்கார் விருது (1999), பாரத் விகாஸ் பரிஷத்தின் சம்ஸ்கார ரத்னா (2004), டாக்டர் கே.வி. சரத் பாபு மெமோரியல் விஸ்டம் இன்டர்நேஷனல் விருது (2004) மற்றும் மெட்ராஸ் ரோட்டரி கிளப்பின் டாக்டர்.கே.வி திருவேங்கடம் ஹெல்த்கேர் விருது, கிழக்கு மற்றும் செட்டிநாடு பல்கலைக்கழகத்தின் செட்டிநாடு மருத்துவமனை மற்றும் ஆராய்ச்சி நிறுவனத்தின் விருது (2006) போன்ற பல விருதுகளைப் பெற்றவர். இந்திய அரசு இவருக்கு 2016 ஆம் ஆண்டு பத்மசிறீ விருதை வழங்கியது.

சொந்த வாழ்க்கை 
சீனிவாசனுக்கு ஹேமா என்ற மனைவியும், தம்பதிக்கு இரண்டு மகன்களும் உள்ளனர். குடும்பம் சென்னையில் வசிக்கிறது.

மேற்கோள்கள்

வெளி இணைப்புகள் 

 

பத்மசிறீ விருது பெற்ற சமூகப்பணியாளர்கள்
1933 பிறப்புகள்
வாழும் நபர்கள்
காஞ்சிபுரம் மாவட்ட நபர்கள்
இந்தியப் புரவலர்கள்
தமிழகத் தொழிலதிபர்கள்
தமிழக சமூக - அரசியல் செயற்பாட்டாளர்கள்
துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
வளரும்பிரதேசம்

வளரும்பிரதேசம் (Growing Region) என்பது ஒரு குறிப்பிட்ட தாவர குழுமம் (அ) பயிர் வகை வேளாண்மை செய்ய ஏற்ற தட்பவெப்பநிலை மற்றும் மண் வளம் கொண்ட பகுதியைக் குறிப்பதாகும்.

பெரும்பான்மையான பயிா்கள் ஒரு இடத்தில் மட்டும் பயிாிடப்படுவதில்லை. மாறாக அவை உலகின் பல்வேறு மாறுபட்ட (வேறுபட்ட) பகுதிகளில் பயிாிடப்படுகின்றன. இப்பகுதிகளில் பயிாிடுதல் அப்பகுதியின் பொிய அளவிலான தட்ப வெப்பநிலை அல்லது தனிப்பட்ட நுண் தட்பவெப்பநிலையால் செயல்படுத்தப்படுகிறது.

வளா்ப்புப் பகுதிகள், தட்பவெப்பநிலை ஆதாரங்கள் ஆகியவை அப்பகுதியின் அட்ச ரேகையைப் பொறுத்து அமைகின்றன. இப்பகுதிகளை அமொிக்காவில் பொதுவாக "பெல்ட்ஸ்" (மண்டலங்கள்) என்று அழைப்பா்.

பாரம்பாிய நிலையான பயிா் வகைகள் அதன் வளா்ப்புப் பகுதிகளோடு திடமான பண்பாட்டு இணக்கத்தன்மை கொண்டுள்ளன.

எடுத்துக்காட்டு 
ஒரு குறிப்பிட்ட வேளாண்மை வளா்ப்புப் பகுதியில் தீவனப்பயிா்கள் பயிாிடுவதன் தேவை அப்பகுதியின் கால்நடை வளா்ப்பின் வரம்புக்குட்பட்டது.

மேற்கோள்கள்

துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
மண் அறிவியல்
காலநிலை
தோட்டக்கலை
உழவியல்
பொருளாதாரப் புவியியல்
தமிழக ஆசிரியர்கள் தொடங்கிய தாவரவியல் கட்டுரைகள்
லார்ட் ஆஃப் தி ஃபிலைசு

லார்ட் ஆஃப் தி ஃபிலைசு (Lord of the Flies) என்பது நோபல் பரிசு வென்ற ஆங்கில எழுத்தாளர், வில்லியம் கோல்டிங்கால், 1954 ஆம் ஆண்டு எழுதப்பட்ட புதினமாகும். இப்புத்தகமானது ஓர் தனித் தீவில் மாட்டிக்கொண்ட பிரிட்டன் குழந்தைகள் குழு பற்றியும் மற்றும் அவர்கள் தங்களை எப்படி வழிநடத்திக் கொண்டார்கள் என்பதைப் பற்றி கூறுகிறது.

பின்புலம் 
1954 இல் வெளியிடப்பட்ட லார்ட் ஆஃப் தி ஃபிலைசு, கோல்டிங்கின் முதல் புதினம் ஆகும். இது 1955 இன் துவக்கத்தில் பெரிய அளவில் வரவேற்பு பெறாவிட்டாலும், நாளடைவில் சிறந்த விற்பனை நூல்களின் பட்டியலில் சேர்ந்த்தது.

மேற்கோள்கள்

ஆங்கில மொழிப் புதினங்கள்
பால் கிரிக் அருவி

கிாிக் அருவி (Fall Creek Falls) என்பது மிசிசிப்பி ஆற்றின் கிழக்குப் பள்ளத்தாக்கில் அமைந்துள்ள ஒரு அருவியாகும். இந்த அருவியானது, ஸ்பென்சர் மற்றும் டென்னீஸிற்கு அருகில் உள்ள பால் கிரீக் அரசு பூங்காவில் அமைந்துள்ளது. பீடபுமியின் மேற்பகுதியில் உள்ள ஒரு சிறிய பாதையின் வழியாக பயணித்து பின் ஒரு மலையிடுக்கு சந்தின் வழியே பாய்ந்து அருவியாக உருவாகின்றது. இந்த அருவி விழுந்து குளமாக மாறி   பின்னர் வழிந்தோடுகின்றது. நீர் ஓட்டம் போதுமானதாக இருக்கும் போது, கூன் க்ரீக் அருவியும்  சேர்ந்து குளத்தில் விழுந்து பாய்ந்தோடுகிறது.

மேற்கோள்கள்

ஐக்கிய அமெரிக்க அருவிகள்
திருகு அளவி

திருகு அளவி (Micrometer) என்பது ஒரு பொருளின் தடிமனை காண உதவுகிற ஒரு கருவியாகும். திருகு அளவி கருவியின் மீச்சிற்றளவு 0.01 மி.மீ ஆகும்.

தத்துவம் 
திருகு தத்துவத்தின் அடிப்படையில் திருகு அளவி வேலை செய்கிறது,
நிலையான மரைக்குள் இயங்கும் திருகைச் சுற்றும் பொது அதன் முனை முன்னொக்கி நகரும் தொலைவு சுற்றப்பட்ட சுற்றுக்களின் எண்ணிக்கைக்கு நேர் தகவிலிருக்கும்.

புரியிடை தூரம் 
புரியிடை தூரம் என்பது புரிக்கொலின் திருகு நகர்ந்த தொலைவு  தலைக்கொல் சுற்றிய சுற்றுக்களின் எண்ணிக்கை

மேற்கோள்

மேற்கோள்கள்

அளக்கும் கருவிகள்
தற்கால உயிரிகளின் ஆய்வு

தற்கால உயிரிகளின் ஆய்வு (Neontology) என்பது உயிரியலின் ஒரு பிரிவாகும். இது தொல்லுயிரியல் பிரிவிற்கு மாறாக வாழும் சிற்றினங்கள், பேரினங்கள், குடும்பம் உள்ளிட்ட இதர வகையான உயிரினங்களுடன் தொடர்புடையது. இது அழிந்துபோன மற்றும் மரபற்றழிந்த உயிரிகள் பற்றி தவிா்த்தும் உள்ளது. உதாரணமாக:

 மூஸ் கடமானானது வழக்கிலுள்ள சிற்றினம் மற்றும் டோடோ பழங்கால மரபற்றழிந்த சிற்றினம் ஆகும்.
 1987ஆம் ஆண்டில் மெல்லுடலிகள் தொகுதியில் உள்ள தலைக்காலிகளில் 600 வழக்குள்ள சிற்றினங்கள் மற்றும் 7500 பழங்கால மரபற்றழிந்த சிற்றினங்களாகும்.

உயிரின வகையின் குழுமம் (taxon) பழங்கால மரபற்றழிந்த சிற்றினங்களை வகைப்படுத்தப்பட்டுள்ளது அல்லது உயிரினத்தொகுதியில் இந்த உயிரினங்கள் இல்லை எனச்சான்று வழங்கியுள்ளது. மறுதலையாக, மரபற்றழிந்த உயிரின வகையின் குழுமம் வழக்குள்ள சிற்றினங்களை ("Lazarus species"), மறுவகைப்பட்டியலில் இணைக்கமுடியும் அல்லது ஏற்கனவே மரபற்றழிந்த சிற்றினங்களை உயிரின வகையின் குழுமத்தின் உறுப்பினா்களால் மறுவகைப்படுத்தப்பட்டுள்ளது.

தற்கால உயிரிகளின் ஆய்வாளா்கள் (Neontologist) என்ற வாா்த்தையானது தொல்லுயிரியல் ஆய்வாளா்களால் அல்லாதவா்களிலிருந்து தொல்லுயிரியல் ஆய்வாளா்களால் பயன்படுத்தப்பட்டது. பெரும்பாலான உயிரியலாளர்கள், விலங்கியல் வல்லுநர்கள் மற்றும் தாவரவியலாளர்கள் நடைமுறையில் தற்கால உயிரிகளின் ஆய்வாளா்களாக உள்ளனர். மேலும் தற்கால உயிரிகளின் ஆய்வாளா்கள் என்ற சொல் பெரும்பாலும் பழங்காலவியல் அல்லாதவர்களைக் குறிப்பிடும் பழங்கால ஆராய்ச்சியாளர்களால் பயன்படுத்தப்படுகிறது. தற்கால உயிரிகளின் ஆய்வு பற்றி ''ஸ்டீபன் ஜே கோல்ட் இவ்வாறு கூறினார்:

“அனைத்து அறிஞா்களும் அவா்களது குறுகிய கோட்பாடுகளை வலுப்படுத்துவதுடன் மற்றும் தொல்லுயிரியல் ஆய்வாளா் அல்லாதவா்கள் நமக்கு மன்னி்ப்பு கொடுப்பாா்கள் என நம்புகிறேன். நாம் அனைவரும் தொல்லுயிரியல் ஆய்வாளா்கள். ஆகவே நமக்கு தேவை நமது மூதாதியரின் நவீன மனிதனின் பற்றியதாகும் அல்லது சூழ்நிலையியல் காலமாகும். நாம் அனைவரும் தற்கால உயிரிகளின் ஆய்வாளா்கள். நாம் அனைவரும் இந்த இயற்கையான இரு சமமற்ற மற்றும் குறுகிய கோட்பாடுகளையும் ஏற்றுக்கொள்ள வேண்டும்”.

மேற்கோள்கள் 

உயிரியல்
துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
அம்பா (சட்டமன்றத் தொகுதி)

அம்பா (சட்டமன்றத் தொகுதி) (Ambah Assembly constituency, தொகுதி எண்: 008) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி முரைனா மாவட்டத்தில் அமைந்துள்ளது . இத்தொகுதி தலித் மற்றும் பட்டியல் சாதியினருக்கு ஒதுக்கப்பட்ட (எஸ்.சி) தனித் தொகுதி ஆகும்.

தற்போதைய சட்டமன்ற உறுப்பினர் 
அம்பா சட்டமன்றத் தொகுதியின் தற்போதைய உறுப்பினராக பகுஜன் சமாஜ் கட்சியைச் சேர்ந்த சத்யபிரகாஷ் இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
முரைனா மாவட்டம்
மத்தியப் பிரதேச சட்டமன்றத் தொகுதிகள்
காஞ்சிபுரம் வழக்கறுத்தீசுவரர் கோவில்

காஞ்சிபுரம் வழக்கறுத்தீசுவரர் கோவில் என்பது தமிழ்நாடு மாநிலத்தின் காஞ்சிபுரத்தில் அமைந்துள்ள ஒரு சிவன் கோயில் ஆகும்.

இக்கோயில் காஞ்சிபுரத்தில் காந்தி சாலையில் அமைந்துள்ளது. இக்கோயிலில் நெய் விளக்கு ஏற்றி வழிபாடு நடத்தினால் சட்டரீதியான வழக்குகள் மற்றும் குடும்ப பிரச்சனைகள் தீரும் என்ற நம்பிக்கை பக்தர்கள் மத்தியில் உள்ளது. இதனால் அரசியல் பிரமுகர்கள், பிரபலங்கள் இக்கோவிலுக்கு வந்து வழிபாடு நடத்தி செல்வர்.

லிங்க திருமேனி
இக்கோயிலில் உள்ள வழக்கறுத்தீஸ்வரர் சிவலிங்கம் பதினாறு பட்டை கொண்ட லிங்க பானத்தை கொண்டுள்ளது. இதன் தென்பகுதியில் பராசர ஈஸ்வர் என்ற லிங்க திருமேனி உள்ளது. இந்த லிங்கம் பராசர முனிவரால் வணங்கப்பட்டதாகும்.

திருவிழா
வருடம் தோறும் ஆனி மாதம் தேரோட்டம் நடைபெறுகிறது.
வழக்கறுத்தீஸ்வரர் - மருகுவார் குழலி அம்பிகையுடன் தேரில் நான்கு ராஜ வீதிகள் வழியாக உலா வரும் சடங்குகள் நடைபெறுகிறது.

தலபுராணம்
சத், அசத் என்பதற்கான அர்த்தத்தை அறிந்துகொள்ள தேவர்களும், முனிவர்களும் காஞ்சிபுரத்தில் சிவலிங்க பிரதிஷ்டை செய்து வழிபட்டனர். 
அவர்களுடைய ஐயத்தை சிவபெருமானே நேரில் வந்து விளக்கியதால் இத்தலத்தில் சிவபெருமான்  வழக்கறித்தீஸ்வரர் என அழைக்கப்படுகிறார்.

ஆதாரங்கள்

வெளி இணைப்புகள் 
 GeoHack - காஞ்சிபுரம் வழக்கறுத்தீசுவரர் கோவில்

துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
காஞ்சிபுரம் மாவட்டத்திலுள்ள சிவன் கோயில்கள்
தைலாவரம்

தைலாவரம் (Thailavaram) இந்தியாவின் தமிழ்நாடு மாநிலத்திலுள்ள காஞ்சிபுரம் மாவட்டத்தில் செங்கல்பட்டு நகருக்கு அருகிலுள்ள ஒரு கிராமம் ஆகும். துணைநகரமான கூடுவாஞ்சேரி மற்றும் பொத்தேரி நகரப்பகுதிகளுக்கு இடையில் தைலாவரம் கிராமம்  உள்ளது. தேசிய நெடுஞ்சாலை எண் 45 என்ற சாலையில் கூடுவாஞ்சேரியிலிருந்து 2 கி.மீ. (1.2 மைல்) தொலைவிலும், சென்னையில் இருந்து தாம்பரம் மற்றும் செங்கல்பட்டு நெடுஞ்சாலை இடையே 37 கிமீ (23 மைல்) தொலைவிலும் தைலாவரம் அமைந்துள்ளது. இக்கிராமத்தின் அஞ்சல் குறியீட்டு எண் 603 202 ஆகும்.

தைலாவரம் கிராமத்திற்கு எதிரில் எல் & டி நிறுவனத்தின் சிறப்பு பொருளாதார மண்டலம் உள்ளது.

இங்குள்ள கல்யாண ஆஞ்சநேயர் கோயிலில் கல்யாண ஆஞ்சநேயர் தனது மனைவி சுவர்ச்சலா தேவியுடன் இருப்பதால் இக்கோயில் ஒரு முக்கியமான கோயிலாக கருதப்படுகிறது.

மேற்கோள்கள்

 http://www.hindu.com/thehindu/nic/vishnu/index.htm
 http://centralexcisechennai.gov.in/chennai3/jurisdiction_tambaram1.html
 https://web.archive.org/web/20120514202703/http://www.tnpcb.gov.in/seiaa/ec/107_EC.pdf
 http://centralexcisechennai.gov.in/chennai3/excise%20tradenotices/TN_2008/TN%2017-08.htm
 http://www.tn.gov.in/stationeryprinting/gazette/2008/VI-1.pdf
 https://web.archive.org/web/20081101090007/http://www.tnpcb.gov.in/seiaa/appli.htm
 https://web.archive.org/web/20120425111954/http://www.elections.tn.nic.in/BLO_list/ac032.pdf

துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
செங்கல்பட்டு மாவட்டம்
பர்கன்டி கலவை

பர்கன்டி கலவை (Burgundy mixture) என்பது போர்டோ கலவையைப் போல் பயன்படுத்தும் ஒரு பூசணக் கொல்லியாகும்.

தேவையான பொருட்கள் 

 மயில் துத்தம் (CuSo4)         -  1.8 கிலோ
 சோடியம் கார்பனேட்டு        -   1.8 கிலோ
 தண்ணீர்                    -  225  லிட்டர்

செய்முறை 
ஒரு கிலோ மயில் துத்தம் மற்றும் ஒரு கிலோ சோடியம் கார்பனேட்டு இவைகளை ஒன்றாக பத்து லிட்டர் தண்ணீரில் கலந்து பசையாக உருவாக்க வேண்டும். மரத்தில் ஏற்படும் காயங்களுக்கும் மற்றும் கவாத்து செய்வதால் ஏற்படும் காயங்களுக்கும் இதை பூச வேண்டும். அவ்வாறு வெட்டு காயங்களைப் பாதுகாக்கா விட்டால் எளிதாக பூசணம், பக்டீரியா, நுண்ணுயிரிகள் போன்றவை உள்சென்று நோய்களை உருவாக்கும்.

வரலாறு 
மாசன் என்பவர் 1887 ஆம் ஆண்டில் பிரான்சில் பர்கன்டி இடத்தில் போர்டோ கலவைக்குப் பதிலாக இதைப் பயன்படுத்தியதால் பர்கன்டி கலவை என்று 
அழைக்கப்பட்டது. பர்கன்டிகலவையை போர்டோ கலவையைப் போல் தயார் செய்ய வேண்டும். இதில் நீர்த்த சுண்ணாம்பிற்குப் போல் சோடியம் கார்பனேட் 
சேர்க்க  வேண்டும்

உசாத்துணை
தமிழ்நாடு வேளாண்மைப் பல்கலைக்கழகம், திறந்தவெளி மற்றும் தொலைதூரக் கல்வி இயக்ககம், கோவை வெளியிட்ட பயிர்நோயியல் மற்றும் நூர்புழுவியல்  நூல்

மேற்கோள்கள்

பூஞ்சைக் கொல்லிகள்
செப்பு சேர்மங்கள்
தாமிரம்(II) சேர்மங்கள்
கதிராமங்கலம் (தஞ்சாவூர் மாவட்டம்)

கதிராமங்கலம் (Kathiramangalam) கிராமம்,  தமிழ்நாட்டின், தஞ்சாவூர் மாவட்டத்தில்,  திருவிடைமருதூர் வட்டத்தில் உள்ள திருப்பனந்தாள் ஊராட்சி ஒன்றியத்தில் உள்ள கதிராமங்கலம் ஊராட்சியில் அமைந்துள்ளது.

மீத்தைன் பிரச்சனை:

கதிராமங்கலத்தில் 2017 ஆம் ஆண்டு வேலூர் செல்லும் சாலைக்கு அருகாமையில் மீத்தைன் கசிவு ஏற்பட்டது.இதனால் அங்கு போராட்டம் நடைப்பெற்றது இதனை போலிசார்கள் தடியடி நடத்தி கலைத்தனர்..

இந்தப் போராட்டத்திற்கு ஆதரவாக பல அரசியல் கட்சித் தலைவர்கள் கதிராமங்கலம் வந்தனர் ..

அப்போதைய எதிர்க்கட்சித் தலைவர் மு க ஸ்டாலின், தேமுதிக தலைவர் விஜயகாந்த், பாட்டாளி மக்கள் கட்சி அன்புமணி ராமதாஸ் மதிமுக தலைவர் வைகோ, நாம் தமிழர் கட்சி சீமான், திரைப்பட நடிகர் டி ராஜேந்தர், கருணாஸ்,

போன்ற பல தலைவர்கள் வந்து கதிராமங்கலம் மக்களுக்காக ஆதரவாக குரல் கொடுத்தனர் ..

மக்கள் தொகையியல்
2001ஆம் ஆண்டின் மக்கள் தொகை கணக்கெடுப்பின் படி, கதிராமங்கலம் கிராமத்தின் மொத்த மக்கள் தொகை 676 ஆகும். அதில் ஆண்கள் 338; பெண்கள் 338 ஆக உள்ளனர். எழுத்தறிவு பெற்றவர்கள் 373 ஆக உள்ளனர்.

கோயில்கள்
கதிராமங்கலம் வன துர்க்கையம்மன் கோவில்

மேற்கோள்கள்

வெளி இணைப்புகள்
  வனதுர்கையம்மன் கோயில், கதிராமங்கலம்

தஞ்சாவூர் மாவட்டத்திலுள்ள கிராமங்கள்
துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
அழகர்நாயக்கன்பட்டி

அழகர்நாயக்கன்பட்டி தமிழ்நாட்டின் திண்டுக்கல் மாவட்டம் ஆத்தூர் வட்டாரம் சித்தையன்கோட்டை நகர பஞ்சாயத்தில் அமைந்துள்ள கிராமம். இது ஆத்தூர் சட்டமன்றத் தொகுதிக்கும், திண்டுக்கல் மக்களவைத் தொகுதிக்கும் உட்பட்டதாகும். இந்தக் கிராமம் பன்றி மலை அடிவாரத்தில் உள்ளது. இந்தக் கிராம்த்திலிருந்து நான்கு கிலோ மீட்டர் தொலைவிலுள்ள ஆத்தூர் காமராஜர் அணை அதனைச் சுற்றியுள்ள கிராமங்களுக்கும், திண்டுக்கலுக்கும் முதன்மை நீர் ஆதாரமாக விளங்குகிறது.

மேற்கோள் 

தமிழ்நாடு மாநிலத்திலுள்ள ஊர்களும் நகரங்களும்